text: Resum Anchor del 5 al 12 de Maig 2017 - Noticies - Anchor Capital Advisors
  Anchor Dilluns, 15 de Maig de 2017
  Anchor Dilluns, 15 de Maig de 2017 Evolució de mercats
  Barril de Brent, BCE, Comissió Europea, Eurozona, FED, Macron, Mario Draghi
  Els mercats de renda variable van consolidar nivells després dels rallies de la setmana passada, a l'espera de noves dades que confirmen la direcció de les economies i l'estabilitat en els mercats financers.
  La victòria de Macron a les presidencials franceses ja venia descomptada en els mercats, de manera que al llarg de la setmana no hem vist canvis significatius. De fet, el DAX-30 va finalitzar la jornada de divendres pla en nivells dels 12.770 (+0,42%) després de trencar la resistència existent en els 12.400, i marcant nous màxims històrics, mentre que l'Eurostoxx-50 ho va fer entorn els 3.637 (-0,58%). Pel que a l'IBEX-35 fa, va tancar amb caigudes del -2,14% arrossegat pels rumors difosos que posaven en dubte la solvència del Banc Popular. Per contra, el FTSE-100 es va veure beneficiat pel recent repunt de les matèries primeres i el cru.
  Pel que fa a l'evolució de l'Eurozona, la Comissió Europea va incrementar les previsions de creixement per a la regió durant el 2017 fins un +1,7% des del +1,6% previst anteriorment. Per contra, es van reduir les previsions d'inflació tal com es venia comentant fins al +1,6%. En aquesta mateixa línia, Draghi va confirmar la recuperació de l'economia europea mentre que no va cantar victòria sobre els nivells de preus.
  Des del Regne Unit, la setmana va estar marcada per la reunió del Bank of England. Es van mantenir les taxes de referència inalterades al +0,25% i es van reduir les previsions de creixement a l'+1,9% des del +2% anterior.
  Per a la setmana en curs seguirem de prop la publicació de resultats empresarials i l'evolució dels sondejos sobre les eleccions angleses com a factors determinants en l'evolució dels mercats.
  Pel que fa a Wall Street, l'S&P-500 es va prendre un respir en nivells dels 2.390 a l'espera de catalitzadors que l'ajudin a trencar a l'alça la important resistència situada en els 2.400. Continuem sense detectar indicadors baixistes però recordem que el selectiu se situa ja per sobre dels nivells de fair value.
  Pel que fa a l'evolució macroeconòmica, les vendes al detall es van recuperar un +0,4% tot i que les previsions apuntaven a un repunt del +0,6% i les dades referents al mercat laboral van mantenir la fortalesa, de manera que juntament amb les recents declaracions de membres de la FED, podríem començar a escoltar parlar sobre la normalització del balanç.
  Al continent asiàtic destaquem els avenços del selectiu xinès Hang Seng (+2,78%) fins als 25.156 gràcies a les injeccions de capital realitzades al mercat per l'administració i pel repunt en matèries primeres. El NIKKEI-225 es va mantenir sense canvis en els 19.883 (+0,79%).
  El cru va recuperar nivells dels 50 USD/Brent gràcies als rumors referents a l'extensió de l'acord de producció entre països OPEP i NO OPEP.